Այնուհետեւ Սամվել Զաքարյանն անդրադարձավ գների մեծ տարբերության պատճառով Վրաստանից դեղերի մաքսանենգության թեմային: Նրա խոսքով՝ հիմա հայերը ոչ միայն դեղեր են բերում, այլեւ գնում են Վրաստանում բուժվելու, քանի որ այնտեղ, օրինակ, ստենտավորումն ավելի էժան է: Այնտեղ վերականգնողական կուրս են անցնում, դեղեր գնում, նաեւ ծովում արեւահարվում են: «Այս բոլոր փողերը Վարստանին են գնում միայն այն պատճառով, որ մեր կառավարությունը չի ցանկանում լուծել ԱԱՀ հարցը, իսկ խոսքն ընդամենը տարեկան 16,7 մլն դոլարի մասին է, որպեսզի ամբողջ բնակչության համար դեղերի գները նվազեցվեն: Դրա փոխարեն, մենք այդ փողը Վրաստան ենք տանում»,- ասաց նա: